
VENDIM
Nr. 585, datë 13.7.2016

PËR HEQJEN NGA FONDI PYJOR TË SIPËRFAQES PREJ 28,018 HA, NË EKONOMINË PYJORE “RROTULL”, TË NDODHUR NË GJIRIN E LALËZIT, BASHKIA DURRËS, QARKU DURRËS, QË DO TË PËRDORET PËR NDËRTIMIN E NJË KOMPLEKSI TURISTIK REZIDENCIAL, HOTELIER

Në mbështetje të nenit 100 të Kushtetutës dhe të shkronjës “b”, të pikës 1, të nenit 17, të ligjit nr.9385, datë 4.5.2005, “Për pyjet dhe shërbimin pyjor”, të ndryshuar, me propozimin e ministrit të Mjedisit dhe ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave
VENDOSI:

1. Sipërfaqja pyjore prej 28,018 (njëzet e tetë presje tetëmbëdhjetë) ha, në ngastrat 70abcd të ekonomisë pyjore “Rrotull”, që do të përdoret nga shoqëria “Omnix Albania”, sh.p.k. për ndërtimin e një kompleksi turistik rezidencial, hotelier, të hiqet nga fondi pyjor publik dhe të çregjistrohet nga Kadastra Kombëtare e Pyjeve dhe Kullotave. Sipërfaqja, sipas ngastrave pyjore, jepet në tabelën nr.1, bashkëlidhur këtij vendimi.
2. Sipërfaqet pyjore që hiqen nga fondi pyjor dhe që janë pronë publike e shtetit, sipas kartelave të pasurisë së paluajtshme, bashkëlidhur këtij vendimi, të regjistrohen në përgjegjësi administrimi të Ministrisë së Zhvillimit Ekonomik, Turizmit, Tregtisë dhe Sipërmarrjes, në funksion të lidhjes së marrëveshjes me shoqërinë “Omnix Albania”, sh.p.k.
3. Zyra e Regjistrimit të Pasurive të Paluajtshme Publike të bëjë çregjistrimin e sipërfaqeve pyjore, të identifikuara sipas pikës 1, të këtij vendimi, nga kategoria “Tokë pyjore/kullosore” dhe ta regjistrojë në kategorinë “Tokë e zënë, objekt shfrytëzimi për ndërtimin e një kompleksi turistik rezidencial, hotelier”.
4. Vlerat përkatëse të pakësimit të volumit të lëndës drusore, të sipërfaqes së hequr dhe të infrastrukturës së saj të paguhen nga subjekti “Omnix Albania”, sh.p.k., në bazë të lidhjes 4, të vendimit nr. 391, datë 21.6.2006, të Këshillit të Ministrave, “Për përcaktimin e tarifave në sektorin e pyjeve dhe të kullotave”, të ndryshuar.
5. Ministria e Mjedisit dhe Shoqëria “Omnix Albania”, sh.p.k., të hartojnë marrëveshje të përbashkët, lidhur me pyllëzimin e një sipërfaqeje tjetër.
6. Ngarkohen Ministria e Mjedisit, Ministria e Zhvillimit Ekonomik, Turizmit, Tregtisë dhe Sipërmarrjes dhe Zyra e Regjistrimit të Pasurive të Paluajtshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTRI
Niko Peleshi
Tabela nr. 1
Koordinatat e ngastrës pyjore, e cila hiqet nga fondi pyjor

	KOORDINATA

	Pika
	Y
	X

	1
	376076
	4599732

	2
	375960
	4600651

	3
	376127
	4600700

	4
	376167
	4600566

	4/1
	376235
	4600599

	5
	376343
	4600509

	5/1
	376324
	4600502

	6
	376396
	4599849

	6/1
	376485
	4599874

	6/2
	376422
	4599854

	7
	376457
	4600600

	8
	376511
	4600556



KËRKESË
Nr. 4292, datë 19.8.2016

PËR SHPRONËSIM PUBLIK

Ministria e Kulturës shpall kërkesën për shpronësim për interes publik të pasurive të paluajtshme pronë private, që preken nga zbatimi i projektit “Ndërhyrje rehabilituese në zonën e mbrojtur të Qendrës Historike të Dhërmiut”
Subjekti kërkues i këtij objekti është Drejtoria Rajonale e Kulturës Kombëtare Vlorë. Me anë të këtij publikimi në shtyp kërkojmë të vëmë në dijeni personat, të cilët preken nga ky shpronësim. Vënia në dijeni konsiston në masën e vlerësimit të llogaritur, në përputhje me vendimin e Këshillit të Ministrave nr. 89, datë 3.2.2016, “Për miratimin e hartës së vlerës së tokës në Republikën e Shqipërisë”dhe udhëzimit nr. 4, datë 30.9.2015 “Për miratimin e kostos mesatare të ndërtimit të banesave nga Enti Kombëtar i Banesave, për vitin 2015”.
Pronarët që kanë emrin në listën emërore, brenda 15 ditëve nga plotësimi i këtij afati për publikim, kanë të drejtë të paraqesin pretendimet e tyre lidhur me çmimin, sipërfaqen, titullin e pronësisë, apo llojin e pasurisë që kanë në pronësi, të shoqëruara me dokumentet përkatëse në Ministrinë e Kulturës.
Pronarët e konfirmuar nga ZVRPP Vlorë, do të likuidohen për efekt shpronësimi pas daljes së vendimit të Këshillit të Ministrave, që do të miratojë kërkesën për shpronësim.
Vlera totale e shpronësimit është gjithsej 7,464,400 (shtatë milion e katërqind e gjashtëdhjetë e katër mijë e katërqind) lekë.

SEKRETAR I PËRGJITHSHËM I MINISTRISË SË KULTURËS
Elira Kokona

Faqe|1

Faqe|19966


	Nr
	Pronari
	Zona kadastrale 
	Nr. pasurie
	Sipërfaqe ( m2)
	Çmimi lekë/m2
	Vlera lekë
	SHENIME

	
	
	
	
	Truall 
	Ndërtim
	Truall
	Ndërtim 
	Truallit
	Njesi
	

	1
	Areti Zaho
	1481
	28
	 
	40.00
	 
	     32,516 
	                 -   
	    1,300,640.00 
	sipas vërtetimit të pronësisë

	2
	Thodhori Duni
	1481
	1
	 270.000 
	160.00
	     3,560 
	     32,516 
	      961,200 
	   5,202,560.00 
	sipas regjistrit hipotekor

	 
	 
	 
	 
	270.00
	       200.0 
	     3,560 
	     32,516 
	 961,200 
	  6,503,200 
	7,464,400 

	 
	 
	 
	 
	Totali:
	7,464,400

